এমা মায়ার্স

এমা মায়ার্স (জন্ম: ২ এপ্রিল, ২০০২) একজন মার্কিন অভিনেত্রী। তিনি ২০১০ সালে দ্য গ্লেডস–এ শিশুশিল্পী হিসেবে অভিনয়ের মাধ্যমে তার কর্মজীবন শুরু করেন। তিনি নেটফ্লিক্স ধারাবাহিক ওয়েন্সডে (২০২২–বর্তমান)–এ এনিড সিনক্লেয়ার চরিত্রে অভিনয় করে জনপ্রিয়তা অর্জন করেন। এছাড়াও তিনি হাস্যরসাত্মক চলচ্চিত্র ফ্যামিলি সুইচ (২০২৩) এবং রহস্য ধারাবাহিক এ গুড গার্লস গাইড টু মার্ডার (২০২৪)–এ অভিনয় করেছেন।

 প্রারম্ভিক জীবন 
এমা মায়ার্স ২ এপ্রিল, ২০০২-এ ফ্লোরিডার অরল্যান্ডোতে নিকোল ও জেরেমি মায়ার্সের পরিবারে জন্মগ্রহণ করেন। তার তিন বোন রয়েছে এবং তিনি তাদের মধ্যে দ্বিতীয়। তার মায়ের দিক থেকে তিনি গ্রিক বংশধর।

 কর্মজীবন 
মায়ার্স ২০১০ সালে দ্য গ্লেডস–এ শিশুশিল্পী হিসেবে অভিনয় করেন। তিনি ১৬ বছর বয়সে পেশাগতভাবে অভিনয় শুরু করেন। মায়ার্স এ টেস্ট অব ক্রিসমাস (২০২০) এবং গার্ল ইন দ্য বেসমেন্ট (২০২১)–এ অভিনয় করেছেন। ২০২২ সালে তিনি নেটফ্লিক্স ধারাবাহিক ওয়েন্সডে–এ এনিড সিনক্লেয়ার চরিত্রে অভিনয় করে জনপ্রিয়তা অর্জন করেন। তিনি সাউদার্ন গসপেল (২০২৩)–এও অভিনয় করেছেন।

মায়ার্স নেটফ্লিক্সের হাস্যরসাত্মক চলচ্চিত্র ফ্যামিলি সুইচ–এ জেনিফার গার্নার, এড হেল্মস ও ব্র্যাডি নুনের সাথে অভিনয় করেছেন, এবং রহস্য উপন্যাস এ গুড গার্লস গাইড টু মার্ডার–এর টেলিভিশন রূপান্তরে পিপ্পা ফিটজ–অ্যামোবি চরিত্রে অভিনয় করেছেন। এছাড়াও তিনি এ মাইনক্রাফ্‌ট মুভি চলচ্চিত্রে অভিনয় করেছেন, যেটি একই নামের ভিডিও গেমের একটি পূর্ণদৈর্ঘ্য চলচ্চিত্র রূপান্তর।

 ব্যক্তিগত জীবন 
মায়ার্স কে-পপ, বিশেষ করে গ্রুপ সেভেন্টিনের ভক্ত। তিনি নিজেকে একজন অন্তর্মুখী হিসেবে বর্ণনা করেন।

 চলচ্চিত্রের তালিকা 

 চলচ্চিত্র 
 বছর শিরোনাম ভূমিকা টীকা  ২০১০ লেটার্স টু গড স্কুল বাসে থাকা মেয়ে  ক্রু্ক্‌ড জিমের মেয়ে স্বল্পদৈর্ঘ্য চলচ্চিত্র ২০২০ ডেথলেস মাভিস নেবিক ২০২৩ সাউদার্ন গসপেল অ্যাঞ্জি ব্ল্যাকবার্ন ফ্যামিলি সুইচ সিসি ওয়াকার  ২০২৫ অ্যা মাইনক্রাফ্‌ট মুভি নাটালি 

 টেলিভিশন 
 বছর শিরোনাম ভূমিকা টীকা  ২০১০ দ্য গ্লেডস পেইজ স্লেটন পর্ব: "দ্য গার্লফ্রেন্ড এক্সপিরিয়েন্স"  ২০২০ দ্য বেকার অ্যান্ড দ্য বিউটি স্টেফানি পর্ব: "পাইলট" ডেড অব নাইট ম্যাগনোলিয়ার মেয়ে ২ পর্ব এ টেস্ট অব ক্রিসমাস বিবি জর্ডান টেলিভিশন চলচ্চিত্র  ২০২১ গার্ল ইন দ্য বেসমেন্ট মেরি কোডি ২০২২বর্তমান ওয়েন্সডে এনিড সিনক্লেয়ার কেন্দ্রীয় চরিত্র  ২০২৪ অ্যা গুড গার্লস গাইড টু মার্ডার পিপ্পা "পিপ" ফিটজ–অ্যামোবি 

 তথ্যসূত্র 

 বহিঃসংযোগ 


বিষয়শ্রেণী:জীবিত ব্যক্তি
বিষয়শ্রেণী:২০০২-এ জন্ম
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:গ্রিক বংশোদ্ভূত মার্কিন ব্যক্তি
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী